cyanic-selkie/wikianc huggingface dataset:
Newtons bevegelseslover
Første lov
og kalles ofte for resultanten.
Frederica Louise Ernst
Liv og virke
Hun giftet seg aldri. Som ugift kvinne stod hun under formynderskap under nærmeste mannlige slektning. Hun ble erklært myndig etter søknad til kongen ved 44 års alder i 1758. Hun beskrivws som fornuftig og flittig. Hun var ved tiden for sin myndighetserklæring deleier i et varehus, flere skip og en sukkerplantasje på danske Saint Croix, og var også involvert i slavehandelen.
Newtons bevegelseslover
Første lov
Bemerk at alle kreftene uttrykkes som vektorer, de har både en størrelse og en retning. Når resultantkraften er lik null, er legemet i ro eller i bevegelse med en konstant fart  v. Det beveger seg da langs en rett linje.
Som et referansepunkt for denne loven tenker man seg et såkalt treghetssystem, et system som ikke påvirkes av noen ytre krefter. I et slikt system vil Newtons bevegelseslover gjelde.
Frederica Louise Ernst
Liv og virke
Hun søkte i 1765 og fikk innvilget av den danske kongelige kommersmyndighet å få starte en fabrikk for rengjøring og beredning av lin og hamp. Hennes fabrikk hadde 37 hånddrevne maskiner og var en innovasjon i datidens Danmark. Hun var i en tid meget fremgangsrik, noe man ser ut av skattelistene for 1771. Deretter havnet imidlertid virksomheten i vanskeligheter, hun mislyktes i 1772 med å tilbakekalle sine utlån, og hennes penger var bundet opp i Vestindien. Hun skal ha hatt svært lite penger igjen ved sin død i 1781, skjønt synes ikke å ha levd i fattigdom ved sin død.
Som kvinnelig storforretningsdriver tilhørte hun en minoritet i Danmark i sin samtid, men også innen denne minoritet tilhørte hon en minoritet ettersom hun til fra nesten samtlige øvrige kvinner i samme stilling ikke var enke, men en ugift kvinne som hadde fått dispens til å bli myndighetserklært og bedrive forretningsvirksomhet.
Newtons bevegelseslover
Andre lov
thumb|right|200px|Atwoods maskin, en innretning som brukes for å illustrere Newtons lover. Newtons andre lov sier at akselerasjonen til et legeme er direkte proporsjonal med resultantkraften som virker på legemet, og omvendt proporsjonal med legemets masse. Newtons formulering av loven var:
Dersom massen m til et legeme er konstant, kan man matematisk uttrykke den andre loven på følgende måte: hvor F er resultantkraften og akselerasjonen a = dv/dt uttrykker forandringen av hastigheten v.
Newtons andre lov kan også formuleres som at resultantkraften er lik endringen i et legemes impuls. Matematisk uttrykkes dette slik: hvor p = mv er impulsen. Denne formuleringen er mer generell og kan også brukes for relativistisk bevegelse.
Dersom man har et system med variabel masse, kan loven uttrykkes som:
Det siste leddet her er avgjørende for fremdriften av raketter.
Tredje lov
Newtons tredje lov sier at når det virker en kraft på et legeme, virker det en like stor og motsatt rettet kraft fra legemet. En alternativ formulering av loven er at et legeme som påvirker et annet legeme med en kraft, vil bli påvirket med en like stor og motsatt rettet kraft. Newtons formulering av loven var:
Matematisk kan vi uttrykke dette slik:
Dette kan illustreres med den såkalte Newtons vugge, hvor en rekke identiske kuler er hengt opp slik at hver enkelt kule berører nabokulene. Om en av kulene i enden løftes opp og slippes, vil dens bevegelsesenergi overføres som en impuls gjennom de andre kulene og ut til kula i den andre enden. Alle kulene mellom ytterkulene blir stående i ro, det virker like store og motsatt rettede krefter på hver enkelt kule.
Gyldighetsområde
Lovene gir gode tilnærminger når man studerer makroskopiske objekter og moderate hastigheter, de gjelder ikke når man nærmer seg lysets hastighet eller når man studerer atomer eller subatomære partikler. I slike tilfeller brukes for eksempel relativitetsteorien og kvantemekanikken.
Suldal kirke
Suldal kirke (Suldal kyrkje) er en langkirke fra 1852 i Suldalsosen i Suldal kommune, Rogaland fylke.
Byggverket er i tre og tømmer og har 600 plasser. Den er oppført etter typetegninger av Hans Ditlev Franciscus von Linstow.
Den nåværende kirke ble bygget for å erstatte en kirke fra 1640 som var blitt for liten. Den første kirken her ble trolig bygget på 1000-tallet.
Altertavlen
Altertavlen i Suldal kirke er 2,6 m høy og 2,85 m bred. Den er laget av kunsthåndverkeren Christen Snekker og er i to etasjer. Fire store søyler rammer inn tre bilder i hver etasje. I tillegg er det sidefløyer med englehoder i første etasje og kristusmonogram IHS i andre etasje. Det store sentrale billedfeltet har et sentralt apokalyptisk motiv som skildrer Jesu gjenkomst til dom og frelse. Det mindre sentrale billedfeltet i andre etasje har et treenighetsmotiv. I sidefeltene er de fire evangelister avbildet med attributter og tekst. Man regner med at kunstneren som har malt tavlen er Daniel Reimers, som også har malt flere andre altertavler i Rogaland.
De 7 gode vanene
De 7 gode vanene (originaltittel: The 7 Habits of Highly Effective People) er en forretnings- og selvhjelpsbok skrevet av Stephen Richards Covey og utgitt i 1989. Boken inneholder forfatterens beskrivelse av hvordan man effektiv t kan oppnå mål ved å følge det han kaller «sann nord»-prinsipper, i henhold til en etikk som han presenterer som universell og tidløs.
Covey definerer effektivitet som balansen mellom å oppnå ønskelige resultater og å ta vare på det som gir disse resultatene. Han illustrerer dette ved å referere til fabelen om Gåsa som la gullegg (hvor gåsen som legger gullegg blir drept; fabelen tolkes som en beskrivelse av hvordan kortsynthet kan ødelegge en verdifull ressurs, eller som en illustrasjon av hvordan grådighet kan drive aktører til å begå ulønnsomme handling). I boken hevder Covey videre at effektivitet kan uttrykkes matematisk som «P/PC-forholdet», hvor P refererer til det å oppnå ønskede resultater og PC er å ta vare på det som gir resultater.
Han argumenterer mot det han kaller personlighetsetikk, som han mener er utbredt i mange andre moderne selvhjelpsbøker. I stedet promoterer kan de han kaller karakteretikk som innebærer å justere ens verdier etter såkalte universelle og tidløse prinsipper. Ved å gjøre dette skiller Covey mellom prinsipper og verdier. Covey ser på prinsipper som eksterne naturlover, mens verdier er interne og subjektive: Verdiene styrer vår oppførsel, mens prinsipper til slutt bestemmer konsekvensene. Covey presenterer sin lære gjennom en serie av vaner, som manifesterer seg som en progresjon fra avhengighet gjennom uavhengighet til gjensidig avhengighet.
De 7 vanene
Covey introduserer konseptet «paradigmeskifte», og innprenter for leseren at forskjellige synsvinkler eksisterer, altså at to personer kan se det samme og likevel ha ulike oppfaninger.
Covey introduserer også modenhets-kontinuumet. Dette er tre påfølgende stadier av økende modenhet: avhengighet, uavhengighet, og gjensidig avhengighet. Ved fødselen er alle er avhengige, og kjennetegn på avhengighet kan henge igjen. Dette er det første og laveste modenhetsstadiet. Uavhengighet er det neste stadiet, og innebærer at man er fri fra ekstern påvirkning og støtte fra andre. Dette er det høyeste målet til mange individer og sosiale bevegeler, men ifølge Covey er ikke dette det ultimate målet ved å leve, og det finnes et mer avansert nivå. Det tredje og høyeste nivået til Covey er gjensidig avhengighet, som han mener er viktig for gode ledere, gode lagspillere, partnerskap, familieliv og i organisasjoner. Han oppsummerer det som en «vi kan» tankegang hvor man samarbeider og kombinerer talentene
Hver av de tre første vanene er ment å bidra til å oppnå uavhengighet. De neste tre vanene er ment å bidra til å oppnå gjensidig avhengighet. Den endelige, syvende vanen er ment å bidra til å opprettholde disse oppnåelsene. Hver av de 7 vanene har et eget kapittel i boken.
Uavhengighet
De tre første vanene omgir flytting fra avhengighet til uavhengighet (altså selvbeherskelse):
Vane 1: «Vær proaktiv»
Proaktivitet handler om å ta ansvar for ens reaksjon på egne erfaringer, ta initiativ til å reagere positivt og forbedre en situasjon. Covey postulerer at «mellom stimulus og respons ligger din evne til å velge» hvordan du skal reagere, og at ingenting kan skade deg uten ditt samtykke. Covey diskuterer å gjenkjenne ens sirkel av innflytelse og sirkel av bekymring. Covey diskuterer å fokusere ens respons og å fokusere på sentrum for ens innflytelse.
Vane 2: «Begynn med målet i tankene»
Covey diskuterer å forestille seg hva man vil i fremtiden (en personlig misjonserklæring) slik at man arbeide og planlegge frem mot det, og forstå hvordan folk tar viktige livsbeslutninger. For å være effektiv sier Covey at man må handle basert på prinsipper og kontinuerlig gjennomgang av ens misjonserklæringer. Han spør: «Er du — akkurat nå — den du vil være? Hva har du å si om deg selv? Hvordan vil du bli husket? Hvis vane 1 råder deg til å endre livet til å handle og være proaktiv, råder vane 2 med at 'du er programmereren'. Voks og bli ydmyk».
Covey sier at alle ting er «skapt to ganger»: Før man handler bør man handlingene i tankene først. Før man lager noe må man måle to ganger. Altså ikke bare handle, men først tenke: «Er det slik jeg vil at det skal gå, og er dette de riktige konsekvensene?»
Vane 3: «Sett første ting først»
Rekkefølgen er viktig ifølge Covey: Etter å ha fullført elementer i kvadrant 1 bør folk bruke mesteparten av tiden på kvadrant 2, men mange bruker for mye tid i 3 og 4. Oppfordringene til å delegere og eliminere er påminnelser om deres relative prioritet.
Dersom vane 2 råder at «du er programmereren», råder vane 3: «skriv programmet, bli en leder». Covey sier: «Behold personlig integritet ved å minimere forskjellen mellom det du sier kontra det du gjør.»
Avhengighet
De neste tre vanene snakker om gjensidig avhengighet (altså samarbeid med andre):
Vane 4: «Tenk vinn-vinn»
Søk gjensidig fordelaktige vinn-vinn-løsninger eller -avtaler i forholdene dine, sier Covey. Å verdsette og respektere mennesker ved å søke en «seier» for alle er til syvende og sist en bedre langsiktig løsning enn om bare en person i situasjonen hadde fått sin vilje. Å tenke vinn-vinn handler ikke om å være hyggelig, og er heller ikke en kvikkfiks-teknikk; det er en karakterbasert kode for menneskelig interaksjon og samarbeid, sier Covey.
Vane 5: «Søk først å forstå, deretter å bli forstått»
Bruk empatisk lytting for å genuint forstå en person, som tvinger dem til å gjengjelde lyttingen og ha et åpent sinn for å bli påvirket. Dette skaper en atmosfære av omsorg, og positiv problemløsning.
Vane 5 kommer til uttrykk i den antikke greske filosofien sine tre moduser av overtalelse (appellformer):
Rekkefølgen på konseptene indikerer deres relative betydning, sier Covey.
Vane 6: «Synergiser»
Kombiner styrkene til mennesker gjennom positivt lagarbeid for å oppnå mål som ingen kunne ha klart alene, formaner Covey.
Kontinuerlig forbedring
Den siste vanen er kontinuerlig forbedring i både personlige og mellommenneskelige sfærer av innflytelse.
Vane 7: «Slip sagen»
Covey sier at man bør balansere og fornye ens ressurser, energi og helse for å skape en bærekraftig, langsiktig og effektiv livsstil. Han legger først og fremst vekt på trening for fysisk fornyelse, å be, samt god lesing for mental fornyelse. Han nevner også å bidra til fellesskapet og samfunnet for åndelig fornyelse.
Covey forklarer «oppadgående spiral»-modellen. Ved hjelp av samvittighet, sammen med meningsfylt og konsekvent fremgang, vil en oppadgående spiral resultere i vekst, endring og konstant forbedring. Han mener at man i hovedsak alltid forsøker å integrere og mestre prinsippene som er skissert i De 7 gode vanene på gradvis høyere nivåer ved hver iterasjon. Påfølgende utvikling av enhver vane vil gi en annen opplevelse, og man vil få en dypere forståelse for prinsippene. Den oppadgående spiralmodellen består av tre deler: Læring, forpliktelse, og å gjøre. Ifølge Covey må man i økende grad utdanne samvittigheten for å vokse og utvikle seg på den oppadgående spiralen. Ideen om fornyelse gjennom utdanning vil drive en langs en sti til personlig frihet, sikkerhet, visdom og makt, sier Covey.
Overflodsmentalitet
Covey introduserte begrepet overflodmentalitet, eller overflodtankesett, en måte å tenke på der en person tror det er nok ressurser og suksesser å dele med andre. Han kontrasterer det med knapphetstankesett (altså destruktiv og unødvendig konkurranse) som er basert på ideen om at hvis noen vinner eller lykkes i en situasjon vil de andre "tape", fordi man ikke vurderer muligheten for at alle parter kan "vinne" på en eller annen måte i en gitt situasjon. Personer som har en overflodmentalitet avviser forestillingen om nullsumspill og er i stand til å feire andres suksess i stedet for å føle seg truet av dem. Forfatteren hevder at overflodmentaliteten oppstår ved å ha en god selvfølelse og trygghet (se vane 1, 2 og 3), og fører til deling av fortjeneste, anerkjennelse og ansvar. Tilsvarende kan organisasjoner også bruke en overflodmentalitet når de gjør forretninger.
Etter De 7 gode vanene ble publisert har forretningspressen diskutert ideen.
Avledede verker
Sønnen til Stephen, Sean Covey, har skrevet en versjon av boken for tenåringer, The 7 Habits of Highly Effective Teens, som forenkler de 7 vanene for yngre lesere for å gjøre dem lettere å forstå.
I 2008 september publiserte Covey The 7 Habbits of Happy Kids, en barnebok illustrert av Stacy Curtis som ytterligere forenkler de 7 vanene for barn, og lærer dem gjennom historier med antropomorfe dyrekarakterer.
Broward County
Broward County er et fylke i den amerikanske delstaten Florida.
Ved folketellingen i 2010 hadde fylket et innbyggertall på 1,748,066, noe som gjør den til det nest mest befolkede fylket i Florida og det åttende mest befolkede i USA. Fylkessete ligger i byen Fort Lauderdale som også er største byen i fylket.
Historie
Fylket ble opprettet 30. april 1915.
Inga Lærum Liebich
Inga Lærum Liebich, også kjent som Inga Lærum Liebig (født 1864 i Christiania, død 15. september 1936 i Oslo), var en norsk komponist, dirigent, korleder og musikklærer. I 1917 var hun med å stifte Norsk komponistforening.
Biografi
Inga Lærum var datter av kjøpmann Johan Lærum (1830–1906) og tyske Antonie Hansen (1839–1920). Hun lærte å spille piano av Erika Nissen, og studerte komposisjon med Christian Sinding. Senere studerte hun piano og musikkteori hos Otto Winter-Hjelm. Hun studerte i Roma, London og Milano. I London møtte hun den amerikanske pianist og musikkpedagog Rudolf Liebich, som hun senere ble gift med. Debuterte som komponist ved en musikkfest i Kristiania i 1887 der en av hennes komposisjoner ble fremført av Christiania Theaters orkester. Hun fremførte sine egne komposisjoner i konsert første gangen den 11. Oktober 1892.
Med attester fra Grieg og Svendsen søkte hun Schäffers legat for videre utdannelse innen instrumentasjon og komposisjon, men ble ikke tildelt dette. Hun giftet seg med Rudolf Liebich (også skrevet Liebig) og forlot så Norge, hun bodde i Burlington i USA hvor hun var korleder og dirigent ved den katolske kirken i nesten fem år. Senere flyttet hun til Berlin, hvor verkene hennes ble fremført i konsert. Hun flyttet tilbake til Christiania før 1917, da hun var med å stifte Norsk komponistforening. Tilbake i Norge var hun korinstruktør ved St.Olavs kirke.
Verkene hennes omfatter i hovedsak sanger, pianomusikk og kormusikk. Hun utga 21 sanger, 15 klaverstykker og en romanse for fiolin og klaver.
Hun døde 15. september 1936 og er gravlagt på Vestre gravlund.
The Girl on the Train
The Girl on the Train er en amerikansk thriller fra 2016, regissert av Tate Taylor. Manuset ble skrevet av Erin Cressida Wilson, og filmen er basert på romanen Piken på toget av Paula Hawkins. Emily Blunt, Rebecca Ferguson, Haley Bennett, Justin Theroux, Luke Evans, Allison Janney, Édgar Ramírez og Lisa Kudrow spiller hovedrollene i filmen. Innspillingen ble satt i gang 4. november 2015 i New York.
The Girl on the Train hadde verdenspremière i London 20. september 2016, kinopremière i USA 7. oktober og skal etter planen ha kinopremière i Norge 25. november 2016. Filmen fikk blandet kritikk, men Blunt fikk mye ros for rolleskildringen sin. Hun ble nominert til en Screen Actors Guild Award og en British Academy Film Award (BAFTA-pris) for rollen.
Handling
Rachel Watson (Emily Blunt) er en alkoholiker som skilte seg fra ektefellen Tom (Justin Theroux) etter at han var utro. Hver dag tar hun forstadsbanen til jobben, og hver dag betrakter hun et ungt par, Scott og Megan Hipwell (Luke Evans og Haley Bennett), som bor i et hus toget passerer. En morgen vitner hun til noe sjokkerende utenfor togvinduet som forandrer alt.
Bobil
Bobil (fra tysk: Wohnmobil, også kalt campingbil eller autocamper på norsk og Recreational vehicle, RV på engelsk) er en bil som er tilpasset et liv på reisefot, vanligvis med seng og vaske- og kokemuligheter. Bobiler brukes vanligvis til rekreasjon, men også som mobilt kontor eller som mobil bolig i yrkessammenheng.
Bobiler bygges vanligvis på chassiet til forskjellige typer varebiler og lette lastebiler. Bobilprodusenten setter på sine egne løsninger med bilfabrikkens produkt som basis.
Betegnelsen
Den norske betegnelsen «bobil» oppsto først i den trykte boken Camping på hjul utgitt av NAF i 1974, da i form av to sammensatte ord, «bo-bil». En mann fra Oslo ved navn Truls Farner påtok seg æren for betegnelsen, men dette er under tvil, selv om han hadde en viktig rolle i aksepten av campingbil i Norge. Farner var en entusiastisk forkjemper i årene etter 1975, blant annet ved å bygge den første bobilen på norsk grunn i 1978, da var denne basert på et Fiat 238-chassis. I det samme året startet han sammen med andre et firma under navnet Bobil, men fikk ikke registreringstillatelse av språkrådet som hevdet at ordet er for allment til at noen kan eie det. Det var i begynnelsen på 1980-tallet dette ordet i virkeligheten ble adoptert som betegnelsesord.
Betegnelsen brukes om campingbiler hvor en boenhet er bygget på et chassis.
Bobiler bygd i Norge
Den første bobilen som var bygd i Norge, var bygd av Dreier Bjørkmo i året 1969/70, i Trondheim, men det var bare for eget bruk. Siden det ikke var noen kategori "Bobil / Campingbil", ble denne registrert som Personbil, og var bygd på chassis av en Ford Thames. Selvbygde bobiler var ikke uvanlig, som oftest bare gikk ut på å innrede eksisterende varebiler. Farner på Bryn som startet sitt firma Trufa i 1981 sammen med sin venn Dag Johansen tok fordel av et smutthull i importavgiftene ettersom biler uten innredning kan importeres til Norge på et lavere avgiftsnivå. Dermed kunne produksjonen fortsette fram til 2001, da det ble innført et avgiftssystem som innbar at innførselsavgiften erstattes med registreringsavgift. Dette fordyret produksjonsutgiftene for Farner, som opplevd at markedet for små campingbiler svikter til fordel for større bobiler. Dermed måtte han legge ned produksjonen i 2003, da hadde han campinginnredet over tretti varebiler, for det meste fra Volkswagen.
Ifølge Opsahl hadde Røros Industrier produserte 30 til 35 boenheter fram til 1996, som så kjøres til Arve Opsahl AS i Trondheim hvor disse monteres på chassiser fra Fiat, Citroen, Peugeot, Iveco (Daily), Ford (E350) og Chevrolet (Van). Salget ble stoppet da staten endret reglene for motorvognavgift ved å flytte til egenvekt, volum og motoreffekt istedenfor bare verdi. Det ble dermed for dyrt, og Opsahl gikk over til import av ferdigbygde bobiler.
Bjølseth som huskes som en campingvognprodusent etter nedleggelsen i 2006, hadde et eventyr med bobil i 1985 til 1992 hvor man to ganger prøvd å utvikle bobiler ved å kombinere sammen et utvalgt chassis med en boenhet basert på en campingvogn. Den første gangen var da Odd Egil Engebretsen som bedriftsleder valgt Mercedes-Benz 309 som chassis for boenheten, den første ble registrert og solgt i mai 1986. Bare 3 bobiler var bygd før salget stoppet opp. Et annet forsøk kom i 1992 da Engebretsen begynte å bygge bobiler igjen, men på nytt ble salget avbrutt etter bare 3 bobiler var bygd. Myndighetene hindret produksjonen ved å skjerpe avgasskravene, slik at Engebretsen som måtte berge firmaet gjennom finanskrisens etterdønningene, gav opp.
Halvintegrert
Halvintegrert kalles også profilbil. Denne typen leveres med forskjellige planløsninger, men ofte er fører- og passasjersetet vendbart, slik at de kan snus og fungere som stoler i salongen.
Alkovebil
Denne typen er den vanlige løsningen som gir flest sengeplasser. Denne har et overbygg over førerhuset som gir plass til to ekstra voksne sengeplasser.
Integrertbil
Her er førerhuset også bygget av bobilprodusenten. Dette gir bedre utnyttelse av plassen, og fører- og passasjersetet er som regel en del av salongen. Ofte har disse også såkalt senkeseng framme over førerplassen, noe som gir to ekstra sengeplasser. Denne løsningen er også dyrere, da det er mer fabrikasjon som må til fra bobilprodusentens side. På profil- eller alkovebiler er det bilprodusenten som har produsert førerhuset.
Andre typer
Bobiler bygges også på andre måter, noen ganger også som selvbygg av amatører. Vanlige løsninger er tilpasninger av busser eller lastebiler og avtagbare bo-moduler på pickuper.
Juridisk status
I Norge regnes bobil som motorvogn som hovedsakelig er innrettet til boformål. Bobiler avgiftsbelegges lavere enn personbiler, men for at man skal oppnå lavere avgift må en rekke krav være oppfylt: Campingrommet skal ha 130 cm eller mer i takhøyde, og skal være utstyrt med kjøkkenbenk og -skap, klesskap, liggeplasser for voksne personer og bord; antall sitteplasser skal ikke overstige 9 personer og antall registrerte sitteplasser kan ikke være flere enn antall liggeplasser.
Førerkort
Hvilken type førerkort som kreves for å kjøre en bobil kommer an på hvordan bobilen er registrert og lastet. Vanlig førerkort for bil (B) gjelder for tillatt totalvekt på maks 3,500 kg og reisefølge på opptil sju personer. Tyngre bobiler er vanligvis registrert for førerkort for lett lastebil (C1) som gjelder opp til 7,500 kg.
Oppbygning
En bobil har gjerne sengeplass, oppholdsrom, kjøkken og toalett. De har ofte isolasjon, ventilasjon og oppvarming. Kjøkkenet har gjerne komfyr og kjøleskap. Vann til matlaging og annen bruk fås som regel fra en vanntank som må fylles med jevne mellomrom. Vanntanker for bobiler kan komme i flere størrelser fra om lag 30 liter opp til flere hundre liter. Det er viktig at drikkevannstanken rengjøres og desinfiseres med jevne mellomrom (for eksempel med klor) for å hindre at det gror bakterier og mikroorganismer. Brukt vann fra for eksempel dusj, toalett og matlaging kalles gråvann, og oppbevares i en egen tank som må tømmes med jevne mellomrom. Bobiler har ofte vindavvisere over vinduene slik at viduene kan åpnes for lufting uten at regnvann skal komme inn.
Fukt og kondens
Fukt er et ikke uvanlig problem i bobiler. Hovedkildene til fukt er at brukerne av bilen puster, samt vanndamp fra eventuell innendørs matlaging og klestørk. Regnvann som trenger seg inn kan også noen ganger være en årsak.
Tiltak for å få ned fuktigheten i bobil er lignende som for boliger, hvilket vil si lufting og ventilasjon kombinert med oppvarming. Tilbereding av mat med godt avtrekk eller eventuelt utendørs samt utendørs klestørk kan også hjelpe. En luftavfukter kan settes inn for å få ned fuktigheten, men vil ikke fjerne den underforliggende årsaken til fuktigheten og vil således i en del tilfeller være en midlertidig løsning, samt at luften også kan bli for tørr. Dampsperre rundt isolasjon er forøvrig sjelden en praktisk løsning i bobiler, ettersom det sjelden er plass til å få isolasjonen tykk nok til å hindre kondensering og dertil fuktskade. Et alternativt byggeprinsipp er å ha «pustende» vegger slik at fuktighet som oppstår har mulighet til å tørke og forsvinne ut igjen. Ventilasjon er det viktigste tiltaket for å få ned fuktigheten i en bobil, og er særlig viktig i fuktig vær. For å få effektiv lufting bør det være minst to lufteventiler, disse kan være med eller uten vifte. Ventilene kan da være montert i ulik høyde slik at man får sirkulasjon ved at varm og fuktig luft stiger opp og ut. Eventuelt kan man bruke to vifter for å få gjennomtrekk ved at den ene viften skyver luft inn og den andre trekker luft ut. Avtrekk plasseres ofte i nærheten av hvor man tilbereder lager mat.
Senador Rui Palmeira
Senador Rui Palmeira er en kommune i delstaten Alagoas i nordøstregionen av Brasil.
Denis Gribanov
Denis Gribanov er en russisk seiler som konkurrerer i 470. Han har ingen større internasjonale meritter, men ble blant annet nummer 10 under VM i seiling 2014.
Under Sommer-OL 2020 i Tokyo som ble arrangert i 2021, ble han nummer 12.
Waldo County
Waldo County er et fylke i den amerikanske delstaten Maine. Det grenser mot Penobscot County i nordøst, Hancock County i øst, Knox County i sør, Lincoln County i sørvest, Kennebec County i vest og mot Somerset County i nordvest.
Hærens Flyvertropper
Hærens Flyvertropper var Danmarks landbaserte luftforsvar fra 1912 til oktober 1950, da det ble slått sammen med Marinens Flyvevæsen til en ny, selvstendig forsvarsgren, Flyvevåbnet.
Waldo County
Waldo Countys totale areal er 2,209 km² hvorav 319 km² er vann. I 2000 hadde fylket 36,280 innbyggere og administrasjonssenteret ligger i byen Belfast.
Hærens Flyvertropper
Den 17. juli 1910 krysset den danske flypioneren Robert Svendsen Øresund fra Kløvermarken til Limhamn. Dette var en kulminasjon av diverse danske flyverekorder – uavbrutt flyvning i minst 15 minutter og en høyderekord på 84 meter i januar samt en flyvning rundt om Københavns Rådhustårn i juni. Fra å være et noe upålitelig leketøy viste flyvemaskinen seg heretter å være interessant for militæret i Danmark og Sverige.
Waldo County
Fylket ble grunnlagt i 1827 av land fra fylkene Hancock, Kennebec og Lincoln County.
Hærens Flyvertropper
Krigsministeriet opprettet i juli 1912 Hærens Flyveskole på Kløvermarken. Den hadde et B&S-monoplan bygget på B&W. Verkstedene på Kløvermarken bygget senere fly på lisens og designet selv fly. I 1923 ble Flyverkorpset opprettet og pr. 1. november 1932 fikk det navnet Hærens Flyvertropper.
9. april 1940
Hærens Flyvertropper var oppdelt i Sjællandske og Jydske Flyverafdeling, begge hjemmehørende i Værløselejren ved København. Flyene kunne spres til feltflyveplasser rundt omkring i Danmark, men regjeringen hadde forbudt troppeforskytninger, da de kunne fremprovosere et forebyggende tysk angrep. Tidlig om morgenen angrep ni tyske Messerschmitt Bf 110 Værløselejren med maskinkanoner. Åtte fly brant ut, ytterligere 16 fly ble rammet og et Fokker CV-rekognoseringsfly fra 5. Eskadrille ble skutt ned under starten, med to døde til følge (løytnant V. Godtfredsen og sekondløytnant C.F. Brodersen).
Annen verdenskrig
Wehrmacht tillot Danmark å ha bevæpnede soldater, men forbød militær flyvning. De danske fly ble oppmagasinert, men ble siden innsatt av Luftwaffe på Østfronten. Fire piloter fra Hærens Flyvertropper søkte frivillig inn i Luftwaffe: Kapteinene Asger T. Harild og Knud E. Ravnskov, kapteinløytnant Einar Thorup og løytnant O.C. Terp. Thorup ble skutt ned ved Leningrad i juni 1942 og Ravnskov falt ned under en prøveflyvning av en Messerschmitt Bf 110 samme år. Harild fløy Stuka, mens Terp ble hardt såret som jagerpilot på Østfronten. Han fikk politisk asyl i USA etter krigen, og ble senere ansatt av det vesttyske flyvåpenet. Flere andre hærpiloter gikk i alliert tjeneste og noen flyktet til Sverige og fløy for Den Danske Brigade.
Kynane
Kynane (gresk: Kυνάνη, eller Kyna, gresk: Κύνα; død 323 f.Kr.) var en datter av Filip II og hans første hustru Audata, en illyrisk prinsesse. Hun var halvsøster av Aleksander den store.
Hennes far ga henne bort i ekteskap til hennes fetter Amyntas. Hun fikk en datter med ham, Adea som siden ble omdøpt til Eurydike. Amyntas var direkte arving av den makedonske tronen, men øyensynlig ikke betraktet som en trussel for Filip som hadde tatt tronen fra ham. Ikke før etter Filips død i 336 f.Kr. Aleksander sørget som ny konge å få Amyntas henrettet slik at det ikke var noe spørsmål. Året etter lovte Aleksander henne bort til Langaros, en konge av agrianerne (en illyrisk eller trakisk stamme), som belønning for hans lojale tjenester, men den planlagte brudgommen ble syk før bryllupet og døde.
Hærens Flyvertropper
Annen verdenskrig
I 1947 ble Hærens og Søværnets Flyveledelse opprettet til å gjeninnføre dansk militær flyvning etter Okkupasjonen. Luftwaffe hadde etterlatt adskillige toppmoderne kampfly og annet utstyr samt anlagt noen flystasjoner – for eksempel Fliegerhorst Grove, Fliegerhorst Vejle, Fliegerhorst Hadersleben og Fliegerhorst Tirstrup. De etterlatte tyske flyene ble ødelagt av den britiske armeen allerede i 1945 ved blant annet å kjøre over dem med stridsvogner.
Kynane
Audata var selv opplært i krigføring og hun lærte opp sin datter Kynane i å ri, gå på jakt og slåss i henhold illyrisk tradisjon. Kynane fortsatte å være ugift, og henga seg til å utdanne sin egen datters utdannelse og fysiske opplæring i utøvelse av krigskunster. Polyainos har skrevet at «Kynane, datteren til Filip, var kjent for hennes militære kunnskap: hun ledet hærer og på slagmarken ledet angrep i spissen for dem. I en trefning med illyrere, drepte hun for egen hånd Kaeria, deres dronning, og med stort antall drepte beseiret den illyriske hæren.»
Hærens Flyvertropper
Annen verdenskrig
Allierte rustningsfabrikker hadde produsert for mange kampfly, især til den avlyste invasjonen av Japan i 1946. Fremfor å la Danmark bruke de tyske flyene mottok Danmark Spitfire, Oxford og lignende. Da de tyske fabrikkene ble endret til å produsere fredstidsprodukter ville det ikke være noen teknisk støtte til de tyske fly allikevel.
Kynane
Da hennes halvbror Filip III Arrhidaios ble valgt til konge i 323 f.Kr. i Babylon ved Aleksanders død, besluttet Kynane at hun ville inn i maktens sentrum ved å få sin datter Eurydike gift med halvbroren, til tross for Arrhidaios var kjent for å være noe mentalt tilbakestående. Med Eurydike reiste Kynane fra Makedonia og inn i Asia. Hennes innflytelse var sannsynligvis stor ved å være i slekt med den avdøde kongen Aleksander, og hennes prosjekt alarmerte hærførerne Perdikkas og Antipatros. Førstnevnte sendte sin bror Alketas avsted for å få drept den brysomme kvinnen. Alketas utførte oppdraget til tross for motstridende følelsene hos sine soldater. Derimot kunne de ikke forhindre at Kynane plan gikk videre, og Eurydike ble gift med Arrhidaios. Sammen, som Makedonias offisielle dronning og konge, og formelt som arvinger av Aleksanders veldige rike, utgjorde de en trussel mot ambisiøse herskere, men de ble til sist myrdet av Olympias, Aleksanders mor, i 317 f.Kr.
Hærens Flyvertropper
Hærens Flyvetjeneste
Hærens generalstab mente at Flyvevåbnets fly, som var avhengige av lange betongstartbaner, var for langt fra Hærens behov. Derfor opprettet Hæren i 1958 Artilleriflyvebatteri Vandel. Det var artillerioffiserer som fløy små høyvingede propellfly, som kunne operere fra en pløyemark. Skandinavisk Aero Industri utviklet KZ-X til den danske hær, men etter noen styrt forårsaket av at halen ble revet av i luften, ble KZ-X oppgitt. Danmark mottok deretter 16 Piper L-18 Super Cub som våpenhjelpsfly fra USA. Artilleriflyvebatteriet hørte under 4. feltartilleriregiment i Varde, men hadde base på Flyvestation Vandel. Flyene skulle dirigere ilden fra de langtrekkende kanoner, og inntil det ble installert radio i flyene måtte man kommunisere med nedkastede sandsekker. I april 1968 nedbrente hangarene med fly i, og kun to Super Cup overlevde.
Kynane
Etter at Kassandros, en av de andre diadokene (etterfølgerne etter Aleksander) fikk nedkjempet hæren til Olympias, gravla han Kynana sammen med Eurydike og Filip III Arrhidaios i Aigai, Makedonias kongelige gravsted.
Hærens Flyvertropper
Hærens Flyvetjeneste
I 1971 opprettet Hæren Hærens Flyvetjeneste (HFT) med både helikoptere og mindre propellfly. Det dreide seg om de amerikanske Hughes OH-6 Cayuse og de svenske Saab T-17 Supporter-fly. I 2003 ble HFT omdannet til Eskadrille 724 under Flyvevåbnet. Helikopterne ble også benyttet av politiet til hastighetskontroll på landeveiene. Ett av disse helikopterne fløy inn i en høyspentledning og styrtet ned.
Den foreløpig siste gang den danske hær opererte luftfartøyer, var da Dronningens Artilleriregiment i Varde hadde elleve Sagem Sperwer-droner (tårnfalke) fra 2002 til 2005. De fungerte ikke optimalt og må betegnes som et feilkjøp. Tårnfalken/Sagem ble avhendet billig til Canada, som heller ikke fikk dem til å virke.
Mária Mališová
Mária Mališová (født 6. august 1945) er en slovakisk volleyballspiller.
Hun representerte Tsjekkoslovakia under Sommer-OL 1972 i München, hvor hun ble nummer 7.
Aegyptus
Aegyptus eller Ægyptus var den latinske betegnelsen på Egypt, og var navnet på landet da det ble en provins i Romerriket etter slaget ved Actium i 31 f.Kr. Egypt som romersk provins ble etablert i 30 f.Kr. da Octavianus (den senere Augustus) beseiret sin rival Marcus Antonius, avsatte dennes hustru Kleopatra (som deretter begikk selvmord), og annekterte det ptolemeiske kongedømme for Romerriket. Provinsen besto av det meste av dagens Egypt, unntatt av Sinaihalvøya (som senere ble erobret av keiser Trajan). Aegyptus grenset mot provinsen Creta et Cyrenaica (Kreta og Kyrenaika) i vest og Judea (senere kalt for Arabia Petraea) i øst. Egypt var viktig for Romerriket da det tjente som en betydelig produsent av korn for riket.
Flere keisere prøvde å organisere landet, men de måtte også hanskes med bondeopprør og andre vanskeligheter. De første kristne kom til Egypt og etablerte de første urkristne menigheter. Med tiden ble hele landet kristnet, og den koptiske kirke ble opprettet. Klosterbevegelsen oppsto i Egypt.
Romersk styre
Som provins ble Aegyptus styrt av en prefekt framfor den tradisjonelle senatoriske guvernør som i de andre romerske provinsene. Prefekten var en person med rang av equites og ble utpekt av keiseren. Den første prefekt av Aegyptus, Gaius Cornelius Gallus førte Øvre Egypt inn under romersk kontroll med våpenmakt, etablerte et protektorat i de sørlige grensedistriktene som hadde blitt oppgitt av de senere ptolemeerne. Den andre prefekten, Aelius Gallus, gjorde et mislykket forsøk på å erobre Arabia Petraea og Arabia Felix; imidlertid ble Egypts kyst mot Rødehavet først underlagt romersk kontroll i keiser Claudius' tid. Den tredje prefekt, Gaius Petronius, renset kanalene for irrigasjon, og stimulerte en fornyelse av jordbruket.
Fra og med styret til keiser Nero og framover, fikk Aegyptus en periode med framgang som varte minst et århundre. De religiøse konfliktene mellom grekerne og jødene forårsaket politisk uro, særlig i Alexandria, som etter ødeleggelsen av Jerusalem i år 70 ble det nye senteret for jødisk religion og kultur (se hellenistisk jødedom).
Under keiser Antoninus Pius førte imidlertid trykkende skattelegging til opprør i 139 fra de innfødte egypterne og som først ble slått ned etter flere år med krigføring. Denne bukoliske krig, som den ble kalt etter området Bucolia («beiteområde») i Nildeltaet, ble ledet av en egypter kalt Isidorus. Krigen førte til stor skade på økonomien og markerte begynnelsen på Egypts økonomiske nedgang. Avidius Cassius, som ledet de romerske styrkene i denne krigen, erklærte seg selv som keiser i 175, og ble anerkjent av romerstyrkene i Syria og Aegyptus. Da Marcus Aurelius ankom ble han øyeblikkelig avsatt og drept, og deretter gjenopprettet Aurelius freden. En tilsvarende opprør brøt ut i 193 da Pescennius Niger ble erklært som keiser da Pertinax døde det samme året. General Cornelius Anullinus møtte og beseiret Niger i slaget ved Issos i mai 194. Niger flyktet fra nederlaget, men ble siden tatt til fange og halshogd. Nigers hustru og barn ble også siden drept.
Keiser Septimius Severus ga en lovgivning til Alexandria i 202. Keiser Caracalla (211-217) ga romersk borgerskap til alle egyptere, tilsvarende som i andre romerske provinser, men det førte hovedsakelig til tyngre skatter som igjen ble økt etter hvert som keisernes behov for ytterligere inntekter ble stadig mer desperate.
Det var en rekke av opprør, både militære og sivile, gjennom hele 200-tallet. Under keiser Decius var det igjen kristenforfølgelser, men religionen fortsatte å spre seg. Prefekten av Aegyptus, Mussius Aemilianus, støttet i 260 usurpatorer til den romerske tronen, og ble i 261 selv en usurpator, men keiser Gallienus sendte sin general Aurelius Theodotus som etter en kort kamp beseiret Aemilianus og siden fikk ham kvalt i fengsel.
Zenobia, dronning av Palmyra, en utbryterstat i Syria, erobret Aegyptus fra romerne i 269, forviste den romerske prefekt og erklærte seg selv som dronning av Egypt også. Krigerdronningen hevdet at Egypt var hennes forfedres hjem og at hun nedstammet fra den berømte Kleoaptra (hvilket er tvilsomt). Hun var godt utdannet og velkjent med Egypts kultur, religion og språk. Hun styrte over Aegyptus fram til 274 da keiser Aurelian bestemte seg for å gjenerobre landet. Etter en fire måneders lang beleiring av hennes forskansning vant han fram først da hennes matforsyninger tok slutt. Hun ble ført til Roma i kjettinger og døde tilsynelatende ikke lenge etter.
To generaler som hadde base i Aegyptus, Probus og Domitius Domitianus ledet vellykte opprør og gjorde seg selv til keisere. Diokletian gjenerobret Alexandria fra Domitianus i 298 og deretter omorganiserte han hele den egyptiske provinsen. Hans forordning av 303 mot kristendommen startet en ny tid med forfølgelser av de kristne. Det var imidlertid det siste alvorlige forsøket på å bremse på den jevne veksten til kristendommen i Egypt før i muslimsk tid.
Romersk myndighet i Egypt
Da Roma overtok ptolemeiske system i Egypt, gjorde de mange endringer. Effekten av den romerske erobringen var først å forsterke posisjonen til grekerne og hellenismen mot innfødt egyptisk innflytelse. En del av de tidligere kontorene og navnene på kontorer fra hellenistiske ptolemeisk styre ble beholdt, en del ble endret og en del navn kan ha forblitt værende, men dens funksjon og administrasjon kan ha blitt endret. Romerne innførte betydelige endringer i det administrative systemet, hvor målet var større effektivitet og større avsetning. Pliktene til prefektene i Egypt kombinert med ansvaret for militær sikkerhet gjennom kommandoen av legioner og soldater, for organiseringen av finanser og skattlegging, og for gjennomføringen av rettsvesenet.
Reformene tidlig på 300-tallet etablerte grunnlaget for ytterligere 250 år med sammenhengnende framgang i Egypt som nok betød større rigiditet og mer undertrykkende statlig kontroll. Av administrative grunnervar Egypt inndelt i en rekke mindre provinser, og adskilte sivile og militære myndigheter ble etablert; praeses og dux. På midten av 500-tallet var keiser Justinian I den store til sist tvunget til å innse at denne politikken var feilslått og kombinerte sivil og militær makt i hendene på dux med en sivil fullmektig (praeses) som motvekt til den kristne kirkens makt. Alle påskudd om at lokal selvstyre eksisterte hadde på den tiden forsvunnet. Tilstedeværelsen av soldater var merkbart, deres makt og innflytelse var blitt mer gjennomtrengende i byene og landsbyenes rutiner og dagligliv.
Økonomi
De økonomiske ressurser som de romerske myndighetene hadde til disposisjon hadde ikke endret seg siden ptolemeiske tid, men utviklingen av et langt mer kompleks og forfinet skattesystem var kjennetegnet på romersk styre. Det var skatt på både penger og varer i landet, og et forvirrende mangfold av mindre skatter, foruten også toll, som ble samlet inn av utpekte autoriteter. En stor eksport av Egypts korn som ble fraktet nedover elven ble benyttet til å fø på befolkningen i Alexandria foruten også fraktet videre til den romerske hovedstaden. Til tross for jevnlige klager på undertrykkelse og utpressing fra skattebetalerne, er det ikke opplagt at skattetrykket var særlig høyt, og antagelig jevnt over lavere enn i ptolemeiske tid. Faktisk hadde de romerske myndighetene aktivt oppmuntret privatisering av landet og økning av privat virksomhet innenfor manufaktur og produksjon, forretninger og handel, og lav skatteprosent favoriserte private eiere og bedriftseiere. Fattigere folk tjente til livets opphold som forpaktere av statseid jord eller av eiendom som tilhørte keiseren eller til rike private landherrer, og de var relativt tyngre å opprettholde med høye leiepriser.
Den samlede graden av pengesystemet og kompleksiteten i økonomien, selv på landsbynivå, var omfattende. Varer ble flyttet rundt og utvekslet med penger i stor stil, og i byer og større landsbyer var det et høyt nivå på industriell og kommersiell aktivitet utviklet i sammenheng med utnyttelsen av den altoverveiende jordbruksbasen. Omfanget av handelen, både internt og eksternt, nådde sitt høydepunkt på 100- og 200-tallet, men mot slutten av århundret var betydelige problemer åpenbare. En rekke verdiminskninger av den keiserlige valuta underminerte tilliten til myntpregingen, og selv myndighetene bidro til dette ved å kreve mer og mer regelstridige skatter som ble kanalisert direkte til hovedkonsumentene, militærpersonellet. Lokal administrasjon ved rådene var uaktsomme, gjenstridige og lite effektive; synbart behov for bestemt og hensiktsmessige reformer var utfordringer for styrene til keiserne Diokletian og Konstantin den store.
Pseudopedaria
Pseudopedaria er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Aegyptus
Militæret
Den rikeste av de romerske provinsene, «Romas brødkurv», kunne bli militært styrt av en meget liten styrke, og trusselen indirekte i et eksportforbud av korn, vitalt for å fø borgerne i Roma, var opplagt. Intern sikkerhet var garantert av tilstedeværelsen av tre romerske legioner (senere redusert til to), hver på rundt 6 000 menn, og flere kohort (en tiendedel av en legion) med hjelpestyrker. I det første tiåret med romersk styre i ånden til Augustus' imperialisme, aktet å ekspandere øst- og sørover. De fleste av de tidligste romerske troppene som var stasjonert der besto av gresk-makedonske og innfødte egyptiske soldater, en gang en del av den oppløste ptolemeiske hæren som fikk tjeneste hos romerne. Til sist utgjorde romerne flertallet i hæren.
Sosiale strukturer i tidlige romerske Egypt
De sosiale strukturene i Egypt under romerne var både unike og kompliserte. På den ene siden fortsatte romerne å benytte mange av de samme organisatoriske taktikkene som fungerte for ptolemeerne. På samme tid så romerne på grekerne i Egypt som «egyptere», en forestilling som både de innfødte egypterne og grekerne avviste. En annen sammenheng var at jødene, selv om de var blitt meget hellenisert, hadde sine egne samfunn, adskilte fra både grekere og innfødte egyptere. Romerne begynte et system med sosialt hierarki som basert på etnisitet og hvor folk bodde. Andre enn romerske borgere, en gresk urban borger i en av de greske byene hadde høyest sosial status mens en rural innfødt egypter på landsbygda hadde den laveste. De som sto mellom disse to klassene var metropolitiske, og var som regel alltid av hellenistisk opprinnelse. Å oppnå statsborgerskap og bevege seg oppover i samfunnsklassene var meget vanskelig og det var ikke mange muligheter. En måte å komme seg opp og fram var å gå inn i hæren. Selv om kun romerske borgere kunne tjenestegjøre i legionene var det mange grekere som fant vegen inn. De innfødte egypterne kunne la seg verve av hjelpestyrkene og få statsborgerskap etter endt tjeneste. De ulike samfunnsklassene ble også skattlagt forskjellig. Grekere var fritatt fra koppskatt mens hellenistiske innbyggere i distriktshovedstedene ble skattlagt med en lavere prosent enn innfødte egyptere som måtte betale full koppskatt.
Pseudopedaria
Utseende
Små til middelsstore, avlange, svarte skarabider.
Aegyptus
Sosiale strukturer i tidlige romerske Egypt
Den sosiale strukturen i Egypt var meget nært knyttet sammen med myndighetenes administrasjon. Elementer av sentralisert styre som var avledet fra ptolemeiske tid varte fram til 300-tallet. Et element i særdeleshet var utnevnelsen av strategoi for å styre nomene, distriktene, den tradisjonelle administrative inndelingen av Egypt. Boulai, eller byråd, i Egypt var kun formelt opprettet av Septimius Severus. Det var først under Diocletian senere på 200-tallet at disse byrådene og deres myndighetspersoner fikk viktig administrativt ansvar for sine nomer. Da romerne tok over Egypt under Augustus ble det introdusert et system med obligatorisk offentlig tjeneste som var basert på poros (kvalifisering ved eiendom eller inntekt), som var direkte basert på sosial status og makt. Romerne introduserte også en koppskatt som var tilsvarende den under ptolemeerne, men romerne satte særlig lav skatt til metropolitiske borgere. Byen Oxyrhynchus i Øvre Egypt, rundt 160 km sør for Kairo, hadde mange papyrus som inneholdt mye informasjon om de sosiale strukturene i disse byene. Denne byen, sammen med Alexandria, viste det mangfoldige oppsettet av forskjellige institusjoner som romerne fortsatte å bruke etter deres erobring.
Akkurat som under ptolemeerne hadde Alexandria og byens borgere særstatus. Hovedstaden hadde høyere status og flere privilegier enn resten av Egypt. Akkurat som det var under ptolemeerne var den fremste måten å bli en borger av romerske Alexandria når man registrerte for en deme’’ at begge foreldrene var borgere av Alexandria. Byens borgere var de eneste innfødte egyptere som kunne oppnå romersk statsborgerskap. Om en vanlig egypter ønsket å bli romersk borger, måtte han først bosette seg i byen og bli borger av Alexandria. Den første romerske perioden i Egypt førte til opprettelsen av urbane samfunn for de «hellenistiske» landeierherrer. Denne eliten ble plassert i en posisjon med privilegier og makt, og mer selvstendighet enn den øvrige egyptiske befolkningen. Innenfor borgerskapet var det egne skoler for grekere om begge foreldrene var medlemmer av skolen basert på en liste som var satt sammen av myndighetene i årene 4-5 e.Kr. Kandidaten kunne deretter bli sluppet inn ved efebos (som tenåring). Det var også et eldreråd kjent som gerousia. Dette rådet hadde ikke noe boulai å være ansvarlig overfor. All denne greske organiseringen var en viktig del av metropolis og de greske institusjoner fremmet en elitegruppe av greske borgere. Romerne så på disse elitene som ga kommuneoffiserer og velutdannede administratorer. Disse elitene betalte også mindre koppskatt enn de lokale innfødte egypterne, fellahin. Det er godt dokumentert at borgerne i Alexandria kunne nyte lavere skatteprosenter på landeiendommer. Selv om Alexandria hadde høyest status blant de greske byene i Egypt, er det klart at andre greske byer, eksempelvis Antinopolis, også hadde privilegier ganske like som i Alexandria. Årsaken var at grekere ble betraktet og behandlet som allierte i Egypt mens innfødte egyptere ble behandlet som et erobret folk.